बिहार में जारी राजनीतिक उठापटक के बीच नीतीश कुमार 14 घंटे के भीतर आज फि र से बिहार के मुख्यमंत्री पद पर काबिज हो गए। उनके साथ-साथ भाजपा के सुशील कुमार मोदी की भी बतौर उप-मुख्यमंत्री राज्य सरकार में वापसी हो गई। नई सरकार शुक्रवार को विधानसभा में विश्वास मत पेश करेगी। हालांकि भाजपा से हाथ मिलाने के मुद्दे पर अब नीतीश को जनता दल (यूनाइटेड) के भीतर ही विरोध का सामना करना पड़ रहा है। नीतीश ने  बुधवार को महागठबंधन से किनारा करने के बाद मुख्यमंत्री पद से इस्तीफा दे दिया और फिर भाजपा की मदद से सरकार बनाने का दावा पेश किया। आज सुबह 10 बजे राज्यपाल केसरीनाथ त्रिपाठी ने उन्हें राजभवन में पद और गोपनीयता की शपथ दिलाई। नीतीश के अलावा सुशील मोदी ने ही शपथ ली। बाकी मंत्री शुक्रवार को सरकार के विश्वास मत हासिल के बाद शपथ लेंगे।   शपथ ग्रहण के बाद नीतीश ने कहा, 'बिहार की तरक्की के लिए हम सब लोगों ने मिलकर सरकार बनाने का निर्णय लिया है। मेरी प्रतिबद्धता बिहार के लोगों के प्रति है। हमने अपनी क्षमता के अनुरूप जनता की सेवा करने की कोशिश की है और आगे भी करते रहेंगे।' शपथ ग्रहण के तुरंत बाद जदयू ने केंद्र सरकार को समर्थन का भी ऐलान कर दिया।  इस मौके पर राजद या कांग्रेस का कोई नेता मौजूद नहीं था। राजद अब इस राजनीतिक लड़ाई को कानूनी जामा पहनाने की तैयारी कर रही है। पार्टी प्रमुख लालू प्रसाद ने कहा, 'हम इसके खिलाफ सुप्रीम कोर्ट जाएंगे। सबसे बड़ी पार्टी होने के नाते हमारा हक बनता है। मैं राम जेठमलानी के संपर्क में हूं। नीतीश ने न सिर्फ जनता को ठगा, बल्कि जनमत की पीठ में छुरा घोंपने का काम भी किया है।'   उधर कांग्रेस उपाध्यक्ष राहुल गांधी ने भी नीतीश पर धोखा देने का आरोप लगाया है। उन्होंने कहा, 'मुझे पता था कि 3-4 महीने से इस तरह की योजना बन रही है। नीतीश सांप्रदायिक ताकतों से लडऩे के लिए हमारे साथ आए थे, अब अपने राजनीतिक फायदे के लिए उन्होंने उन्हीं ताकतों के साथ हाथ मिला लिया है।' इस मुद्दे पर जदयू का अंदरूनी कलह भी सामने आ गया है। पार्टी के पूर्व अध्यक्ष शरद यादव, अली अनवर और वीरेंद्र कुमार सहित कई दिग्गज नेता नीतीश के इस फैसले से नाखुश बताए जा रहे हैं। राज्यसभा सदस्य अनवर ने कहा कि उन्हें इसकी जानकारी नहीं दी गई थी। इस बीच लालू की मुश्किलें एक बार फिर बढ़ गई हैं। प्रवर्तन निदेशालय (ईडी) ने संयुक्त प्रगतिशील गठबंधन सरकार के कार्यकाल में रेलवे के होटलों के आवंटन में भ्रष्टाचार के संबंध में लालू और उनके परिवार के सदस्यों के खिलाफ धनशोधन का एक मामला दर्ज किया है। ईडी ने इस संबंध में कदम उठाने के लिए सीबीआई की प्राथमिकी का संज्ञान लिया है।
नीतीश ने ली शपथ विश्वास मत आज
Amid the political turmoil in Bihar, Nitish Kumar was sworn in as the Chief Minister of Bihar within 14 hours today. Sushil Kumar Modi of the BJP also returned to the state government as Deputy Chief Minister. The new government will present a vote of confidence in the assembly on Friday. However, on the issue of joining hands with the BJP, Nitish is now facing opposition from within the Janata Dal (United). Nitish resigned as Chief Minister after withdrawing from the Grand Alliance on Wednesday and then staking claim to form the government with the help of the BJP. At 10 am today, Governor Kesari Nath Tripathi administered him the oath of office and secrecy at the Raj Bhavan. Apart from Nitish, Sushil Modi took the oath. The rest of the ministers will be sworn in on Friday after the trust vote of the government. After the swearing-in, Nitish Kumar said, "All of us, including the people of Bihar, have decided to form the government together. My commitment is to the people of Bihar. We did not try to serve the people according to our ability, and our right to vote," Virendra Kumar said.
Nitish Kumar takes oath of office today